Primăria care a cheltuit cel mai mult pentru măștile sanitare. Prețul mediu a fost de 7 lei.
Primăriile din oraşele reşedinţă de judeţ din România au cheltuit 14 milioane de lei pe măști de protecție. Potrivit unui studiu, au fost achiziționate şase milioane de măşti de protecţie. Cel mai mare preț, 101,96 lei, pentru o mască de protecţie (mască de gaze cu filtru) a fost achitat de Primăria Oradea.
Primăriile din oraşele reşedinţă de judeţ din România au cheltuit 14 milioane de lei, în opt luni, pentru a cumpăra peste şase milioane de măşti de protecţie, potrivit unui studiu realizat de InfoCons – Asociaţia Naţională de Protecţia Consumatorilor. Studiul privind achiziţia de măşti de protecţie vizează perioada martie-noiembrie 2020. Datele obţinute arată că primăriile din oraşele reşedinţă de judeţ au cheltuit suma totală de 14.654.572 de lei, timp de opt luni, pentru achiziţionarea a 6.289.763 de măşti. Calculele mai arată că 348.918,39 lei este suma medie cheltuită de fiecare primărie pentru achiziţia de măşti, iar 2,33 lei este preţul mediu pentru o mască.Cel mai mic preţ, 0,14 lei, a fost plătit de Primăria Baia Mare, iar cel mai mare, 101,96 lei, pentru o mască de protecţie (mască de gaze cu filtru) a fost achitat de Primăria Oradea.Primăriile care au cheltuit cel mai mult sunt Slatina – 5.776.120 lei, Braşov – 1.384.529,30 lei şi Alba Iulia – 838.450,20 lei. Cel mai puţin au cheltuit oraşele Ploieşti – 12.199,32 lei, Brăila – 14.844,06 lei şi Slobozia – 18.061,82 lei.InfoCons a stabilit şi care sunt preţurile medii ale măştilor în localităţi. Astfel, primăriile care au achiziţionat măşti la preţul mediu cel mai mare sunt Slatina-7,16 lei, Arad- 7,02 lei şi Sf. Gheorghe- 4,19 lei. La polul opus sunt primăriile Iaşi- 0,24 lei, Piteşti-0,56 lei şi Vaslui 0,66 lei.În ceea ce priveşte cantitatea de măşti, cele mai multe au fost cumpărate de Iaşi – 1.530.000 bucăţi, Slatina- 833.000 bucăţi şi Braşov- 721.000 bucăţi. Cele mai puţine au fost cumpărate la Ploieşti- 2.950 bucăţi, Reşiţa- 6.550 bucăţi şi Slobozia- 7.225 bucăţi.Principalele tipuri de măşti achiziţionate au fost cele chirurgicale de unică folosinţă FFP1 şi FFP2, dar pe lista de cumpărături au fost şi măşti din bumbac. InfoCons a mai aflat că 97% din totalul cumpărăturilor au fost făcute de primării prin achiziţie directă.